Jan Erola

Jan Erola (s. 20. marraskuuta 1969 Lontoo, Britannia) on viestintätoimisto Kravat Oy:n toimitusjohtaja ja omistaja. Erola vastaa myös Suomen startup-yhteisö ry:n yhteiskunnallisesta viestinnästä. Vuosina 2016–2017 hän toimi Helsingin kirjamessujen sivutoimisena ohjelmajohtajana. Vuonna 2017 messuilla vieraili muun muassa kirjailija Dan Brown, ja kävijämäärä nousi yli 84 000:n, joka oli uusi ennätys. 

Kravat on suunnitellut ja julkaissut ammatillisen verkostoitumisohjelmisto HookedOnin.  Erola on ollut mukana järjestämässä terveyteen ja urheiluun keskittyvää startup-tapahtuman SMASHiä Helsingissä ja Lontoossa. Erola on sekä Britannian että Suomen kansalainen.

Viestintä 
Ennen viestintäyrittäjäksi ryhtymistä Erola toimi Yellow Film & TV -konsernin viestintä- ja markkinointipäällikkönä, jolloin hän vastasi muun muassa elokuvien Härmä ja Rouva Presidentti viestinnästä.

Erola työskenteli neljä vuotta johtavana viestinnän asiantuntijana viestintätoimisto Kreabissa Helsingissä ja Lontoossa .

Kirja-ala 
Vuosina 2004–2009 Erola työskenteli kustannuspäällikkönä Gummeruksen Ajatus Kirjat -kustantamossa. Hän toimi myöhemmin Helsinki-kirjat Oy:n kustantajana ja toimitusjohtajana. sekä Kustannusosakeyhtiö Paasilinnan kustannus- ja viestintäpäällikköinä. Vuosina 2016–2017 Erola oli Helsingin kirjamessujen ohjelmajohtaja.

Media 
Erolalla on Kalle Isokallion kanssa podcast Äreat Vanhat Äijät (ÄVÄ), joka aluksi julkaistiin Ilta-Sanomissa , myöhemmin Suplassa ja Soundcloudissa. Markkinointivaikuttaja 
Jussi Liimataisen kanssa Erolalla oli myös markkinointia ja viestintää puiva podcast Vatkain Kieku-palvelussa.. Erolalla on ollut myös oma podcast Radio Kravat. sekä yhteinen Santavuori&Erola -podcast Ritva Santavuoren kanssa.

Hän on työskennellyt Ylioppilaslehdessä toimittajana ja päätoimittajana sekä toimittajana Iltalehdessä, Helsingin Sanomissa ja Talouselämässä. Televisiossa hän on esiintynyt vuodesta 2000 lähtien YLE TV1:n Jälkiviisaat-ohjelman keskustelijana sekä TV1:n keskusteluohjelma Kirvesmiesten vetäjänä yhdessä Jaakko Lyytisen kanssa. TV2:n keskusteluohjelmassa Tuomio hän esiintyi toisella tuotantokaudella yhdessä muun muassa Johanna Korhosen ja Tapio Liinojan kanssa. Syksyllä 2009 Erola juonsi YLE Radio 1:n politiikkaan keskittyvää, viikoittaista Ajankohtainen Ykkönen -ohjelmaa.

Erola on kirjoittanut kolumneja muun muassa Suomen Kuvalehteen, Helsingin Sanomiin, Metroon, Valittuihin Paloihin, ET-lehteen ja Ylen Radiomafiaan.

Muu 
Jan Erola on koulutukseltaan valtiotieteiden maisteri, pääaineena poliittinen historia Helsingin yliopistossa. Erola laulaa Punatähdet-yhtyeessä taiteilijanimellä Aatos Punanen. Hän harrastaa vanhoja brittiautoja ja omistaa sekä Jaguarin että Minin.

Erola on valittu City-lehden Vuoden kirjavaikuttajaksi vuonna 2007. Hän on toiminut vuodesta 2014 järjestetyn Maunulan Musaa & Makkaraa -tapahtuman ohjelmatuottaja. Erola on myös ollut vuodesta 2014 mukana järjestämässä Raate-historiatapahtumaa Suomussalmella. Yhdessä Heikki Valkaman kanssa Erola on useana vuonna on ollut järjestämässä Maunulan Kirjamessuja Maunula-talolla.

Erola on Suomen Kansallisteatterin hallintoneuvoston ja Liikuntatieteellisen Seuran hallituksen jäsen. Hän on kirjoittanut Kunta-alan kehittämissäätiön KAKS:n julkaiseman, verkosta vapaasti ladattavan raportin Uusien ideoiden Suomi, joka kartoittaa kehitysideoita Suomen jokaisesta maakunnasta, Ahvenanmaa mukaan lukien. Hän on myös yksi EVA:n Suomen Yhdysvallat – Näin alueuudistus pitäisi tehdä -raportin kirjoittajista. Hän oli mukana toimittamassa eroottisten novellien kokoelmaa Kevät ilman kosketusta.

Lähteet

Aiheesta muualla   
 Punatähtien kotisivu
 

Suomalaiset toimittajat
Suomalaiset muusikot
Suomalaiset kolumnistit
Suomalaiset yritysjohtajat
Vuonna 1969 syntyneet
Elävät henkilöt